കരിപ്പൂരിലേക്ക് നാലുവരിപ്പാത: നടപടികള് ആരംഭിച്ചു, 33.7 ലക്ഷത്തിെന്റ എസ്റ്റിമേറ്റ് തയാറാക്കി കരിപ്പൂര്: കോഴിക്കോട് വിമാനത്താവളത്തിലേക്ക് നാലുവരിപ്പാത നിര്മിക്കുന്നതിനുള്ള നടപടികള് ആരംഭിച്ചു. രാമനാട്ടുകര മുതല് എയര്പോര്ട്ട് ജങ്ഷന് വരെ നാലുവരി പാതയാക്കുമെന്ന് നേരത്തെ പൊതുമരാമത്ത് മന്ത്രി പി.എ. മുഹമ്മദ് റിയാസ് പ്രഖ്യാപിച്ചിരുന്നു.ഇതിെന്റ അടിസ്ഥാനത്തിലുള്ള നടപടികളാണ് ആരംഭിച്ചത്. 12 കിലോമീറ്റര് ദൂരത്തില് റോഡ് വികസിപ്പിക്കാന് വിശദ പദ്ധതി റിപ്പോര്ട്ട് ഡി.പി.ആര് തയാറാക്കാനുള്ള അലൈന്മെന്റ്, ഇന്വെസ്റ്റിഗേഷന് എന്നിവയാണ് ആരംഭിക്കുന്നത്. ഇതിനായി 33.7 ലക്ഷത്തിെന്റ എസ്റ്റിമേറ്റ് തയാറാക്കി ഭരണാനുമതിക്കായി സമര്പ്പിച്ചിട്ടുണ്ട്. ഭരണാനുമതി ലഭിക്കുന്നതിെന്റ അടിസ്ഥാനത്തില് ഡി.പി.ആര് തയാറാക്കാന് നടപടികളാരംഭിക്കും. കോഴിക്കോട് മലപ്പുറം പാലക്കാട് ജില്ലകളെ ബന്ധിപ്പിക്കുന്ന ദേശീയപാത 966 കേന്ദ്ര സര്ക്കാര് ഭാരത്മാല പരിയോജനയില് ഉള്പ്പെടുത്തി നാല്, ആറ് വരി പാതയാക്കി വികസിപ്പിക്കുന്ന നടപടികള് ദേശീയപാത അതോറിറ്റി ആരംഭിച്ചിട്ടുണ്ട്. ഇൗ അലൈന്മെന്റില് കോഴിക്കോട് മുതല് എയര്േപാര്ട്ട് ജങ്ഷന് വരെയുള്ള ഭാഗം ഉള്പ്പെട്ടിട്ടില്ല. തുടര്ന്ന് സെപ്റ്റംബര് 23ന് കോഴിക്കോട് കലക്ടറുടെ അധ്യക്ഷതയില് ഒാണ്ൈലനായി ചേര്ന്ന ജില്ല ഇന്ഫ്രാസ്ട്രക്ച്ചര് കോ ഓഡിനേഷന് സമിതി യോഗത്തില് വിഷയം ചര്ച്ചയായിരുന്നു. േയാഗത്തില് രാമനാട്ടുകര മുതല് എയര് പോര്ട്ട് ജങ്ഷന് വരെയുള്ള ഭാഗം നാലുവരിയാക്കാനുള്ള അലൈന്മെന്റ്, ഇന്വെസ്റ്റിഗേഷന് എന്നിവ നടത്തുന്നതിന് ദേശീയപാത കോഴിക്കാട് എക്സിക്യൂട്ടീവ് എന്ജിനീയര് നിര്ദേശം നല്കി. ഇതിെന്റ അടിസ്ഥാനത്തിലാണ് ഡി.പി.ആര് തയാറാക്കാനുള്ള നടപടികള് ആരംഭിച്ചത്. നിലവില് കരിപ്പൂരിലേക്കുള്ള പ്രധാനപാതയായ രാമനാട്ടുകര മുതല് എയര്പോര്ട്ട് ജങ്ഷന് വരെ പലയിടത്തും ഗതാഗതകുരുക്ക് പതിവാണ്. ദിവസങ്ങള്ക്ക് മുമ്ബ് കരിപ്പൂരില് ചേര്ന്ന ജനപ്രതിനിധികളുടെ യോഗത്തിലും വിഷയം ചര്ച്ചയായിരുന്നു. രാമനാട്ടുകര മുതല് എയര്പോര്ട്ട് ജങ്ഷന് വരെ എലിവേറ്റഡ് ഹൈവേ അടക്കമുള്ള കാര്യങ്ങള് പരിഗണനയിലുണ്ടെന്നായിരുന്നു മന്ത്രി പി.എ. മുഹമ്മദ് റിയാസ് യോഗത്തില് അറിയിച്ചത്.